Държавен вестник, бр. 23, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  23
вата категория – лазерно разделяне на изотопи 
от атомна пара (AVLIS или SILVA); втората 
категория – молекулно лазерно разделяне на 
изотопи (MLIS или MOLIS) и химическа реак­
ция, посредством изотопноселективна лазерна 
активация (CRISLA). Системите, оборудването 
и компонентите за заводи за обогатяване на 
лазерен принцип обхващат:
а) устройства за подаване на парата на 
металния уран (за избирателна фотойониза­
ция) или устройства за подаване на парата на 
ураново съединение (за фотодисоциация или 
химическа активация);
б) устройства за събиране на обогатения 
и обеднения метален уран като „продукт“ и 
„остатъци“ в първата категория и устройства 
за събиране на дисоциираните или реагиралите 
съединения като „продукт“ и незасегнатия ма­
териал като „остатъци“ във втората категория;
в) лазерни технологични системи за изби­
рателно възбуждане на образци от уран-235; и
г) оборудване за подготовка на технологич­
ната среда и конверсия на продукта.
Комплексността на спектроскопията на ура­
новите атоми и съединения може да изисква 
внедряването на която и да е от големия брой 
налични лазерни технологии.
Обяснителна бележка
Голям брой от устройствата, изброени в този 
раздел, влизат в пряк контакт с пара или теч­
ност на метален уран или с технологичен газ, 
съдържащ UF6 или смес на UF6 и други газове. 
Всички повърхности, влизащи в контакт с уран 
или UF6, са изцяло изработени или защитени 
с корозионноустойчиви материали. За целите 
на раздела, отнасящи се към устройствата за 
обогатяване на лазерен принцип, материалите, 
устойчиви на корозия от пара или течност на 
метален уран или уранови сплави, включват 
графит с итриево покритие или тантал; и 
материалите, устойчиви на корозия от UF6, 
обхващат мед, неръждаема стомана, алуминий, 
алуминиеви сплави, никел или сплави, съдър­
жащи никел 60 % или повече и устойчиви на 
UF6 напълно флуорирани водородовъглеродни 
полимери.
5.7.1. Системи за изпаряване на уран (AVLIS)
Специално проектирани или подготвени 
системи за изпаряване на уран, съдържащи 
високомощни електроннолъчеви ивични или 
сканиращи пушки, с предавана плътност на 
мощността върху мишената, по-голяма от 
2,5 kW/cm.
5.7.2. Системи за удържане на течен метален 
уран (AVLIS)
Специално проектирани или подготвени сис­
теми за удържане на течен метал за разтопени 
уран или уранови сплави, съдържащи тигли и 
охлаждащо тиглите оборудване.
Обяснителна бележка
Тиглите и другите части на тази система, 
влизащи в контакт с разтопени уран или ура­
нови сплави, са изработени или защитени от 
материали с подходяща корозионна и термична 
устойчивост. Подходящите материали включват 
тантал, графит с итриево покритие, графит, 
покрит с окиси или смеси на други редкоземни 
елементи.
5.7.3. Възли за събиране на „продукта“ и 
„остатъците“ на метален уран (AVLIS)
Специално конструирани или подготвени 
възли за събиране на „продукта“ и „остатъците“ 
на метален уран в течно или твърдо състояние.
Обяснителна бележка
Компонентите за тези възли са изработени 
или защитени с материали, устойчиви на топли­
на и корозия от пара или течност на метален 
уран (такива като графит с итриево покритие 
или тантал), и могат да включват тръби, арма­
тура, фитинги, „улеи“, линии за технологична 
среда, топлообменници и колекторни пластини 
за магнитните, електростатичните или другите 
методи за разделяне.
5.7.4. Камери за разделителни модули (AVLIS)
Специално конструирани или подготвени 
цилиндрични или правоъгълни съдове за по­
местване в тях на източника на пара на метален 
уран, електроннолъчевата пушка и възлите за 
събиране на „продукта“ и „остатъците“.
Обяснителна бележка
Тези камери имат множество входове за 
захранване с електричество и вода, люкове за 
лазерните лъчи, връзки за вакуумните помпи и 
за прибори за диагностициране и мониторинг. Те 
имат устройства за отваряне и затваряне, поз­
воляващи подмяна на вътрешните компоненти.
5.7.5. Ултразвукови разширителни дюзи 
(МLIS)
Специално конструирани или подготвени 
ултразвукови разширителни дюзи за охлаждане 
на смеси от UF6 и носещ газ до 150 К или по-
малко и които са корозионноустойчиви на UF6.
5.7.6. Възли за събиране на продукта уранов 
пентафлуорид (МLIS)
Специално конструирани или подготвени 
възли за събиране на твърдия продукт уранов 
пентафлуорид (UF5), съставени от филтър, 
колекторни възли – ударен или циклонен тип, 
или тяхната комбинация и които са корозион­
ноустойчиви на среда от UF5/UF6.
5.7.7. Компресори за UF6/носещ газ (МLIS)
Специално конструирани или подготвени 
компресори за смеси на UF6/носещ газ, пред­
назначени за продължителна работа в среда 
на UF6. Компонентите на тези компресори, 
влизащи в контакт с технологичния газ, са из­
работени или защитени с материали, устойчиви 
на корозия от UF6.